LG:ltä mielenkiintoinen uutuus Korean markkinoille – MobiiliBlogi
Lisää Aasian ihmeitä. Tällä kertaa vuorossa on LG, joka julkaisi Korean markkinoille varsin mielenkiintoisen uutuuden nimeltään Bikini. Mielenkiintoisen puhelimesta tekee uusi InteractPad, joka korvaa tavallisen, kiinteän navigointinäppäimen.
InteractPad helpottaa nykyaikaisen matkapuhelimen toimintojen navigointia, koska käytössä on aina vain tarvittavat näppäimet. Esimerkiksi kameraa käytettäessä esillä on kuvauksessa tarvittavat näppäimet, mutta valikoissa liikkuessa näkyy nuolinäppäimet. Kuulostaa ihan hyvältä idealta.
Muita LG Bikini -mallin ominaisuuksia ovat muun muassa 3 megapikselin kamera, MP3-soitin, FM-radio ja bluetooth. Uutukainen tulee myyntiin kahtena eri versiona, joista toisesta löytyy myös HSDPA.
Lähde: AVING USA